বাংলাদেশে মার্কিন নিষেধাজ্ঞা
বাংলাদেশে মার্কিন নিষেধাজ্ঞার আওতায় গুরুতর মানবাধিকার লঙ্ঘনমূলক কাজে জড়িত থাকার অভিযোগে বাংলাদেশের র‍্যাপিড অ্যাকশন ব্যাটালিয়ন (র‍্যাব) এবং সংস্থাটির ছয়জন কর্মকর্তার ওপর নিষেধাজ্ঞা আরোপ করে মার্কিন যুক্তরাষ্ট্র। ম্যাগনিৎস্কি আইনের অধীনে এটি প্রথমবারের মতো বাংলাদেশের কোনো ব্যক্তি বা সংস্থার ওপর আরোপিত মার্কিন নিষেধাজ্ঞা। রূপপুর পারমাণবিক বিদ্যুৎকেন্দ্রের জন্য সরঞ্জাম নিয়ে আসা রুশ পণ্যবাহী জাহাজও মার্কিন নিষেধাজ্ঞাভুক্ত ছিল, যার ফলে নাম এবং রং পাল্টেও জাহাজটি বাংলাদেশের বন্দরে ভিড়তে পারেনি। এই জাহাজটিকে বাংলাদেশে ভিড়তে দিলে তা মার্কিন নিষেধাজ্ঞার লঙ্ঘন হবে বলে আগে জানিয়ে দেওয়া হয়। বাংলাদেশে মার্কিন নিষেধাজ্ঞা আরোপের পর যুক্তরাষ্ট্রে বাংলাদেশের লবিস্ট নিয়োগ বিতর্ক শুরু হয়। তবে মার্কিন নিষেধাজ্ঞা থাকা রাশিয়ার জাহাজের ব্যাপারে বাংলাদেশ খুব গুরুত্বের সঙ্গে আমলে নেয়।